Burkina Faso

I-Burkina Faso, yinarha enganamanzi eTjingalanga ye-Afrika, enomngcele we-Mali ngetlhagwini-Tjingalanga, i-Niger ngeTlhagwini-pumalanga, i-Benin ngesewulapumalanga, i-Togo ne-Ghana ngesewula, kanye ne-Ivory Coast ngeSewula-Tjingalanga. Ihlanganisa indawo engama-274,223 km2 (105,878 sq mi). Ngomnyaka ka-2021, inarha gade inabantu abangaba ma-23,674,480. Ngaphambilini beyibizwa ngokuthi yi-Republic of Upper Volta (1958–1984), yabizwa kabutjha ngokuthi yi-Burkina Faso ngumongameli wangaphambilini u-Thomas Sankara. Izakhamuzi zayo zaziwa ngokuthi yi-Burkinabè, begodu ikomkhulu layo nedorobha elikhulu yi-Ouagadougou.https://www.sahistory.org.za/place/burkina-faso#:~:text=A%20former%20French%20colony%2C%20it,a%20popular%20uprising%20in%202014.

Isitjhaba esikhulu khulu e-Burkina Faso babantu be-Mossi, abahlala endaweni leyo ngekhulu le-11 nele-13. Basungula imibuso enamandla njenge-Ouagadougou, i-Tenkodogo, ne-Yatenga. Ngo-1896, yathathwa njengekoloni ngamaFulentshi njengengcenye ye-French West Africa; ngo-1958, i-Upper Volta yaba yikoloni ezizibusako ngaphakathi kwe-French Community. Ngo-1960, yathola ikululeko epheleleko ngo-Maurice Yaméogo njengomengameli. Solo yathola itjhaphuluko yayo, inarha le sele iqalene nokungazinzi, isomiso, indlala nekohlakalo. Kube nokuvukela umbuso okuhlukahlukeneko, ngo-1966, 1980, 1982, 1983, 1987, begodu kabili ngo-2022 (ngoTjhirhweni noNobayeni). Kwaba nemizamo yokuvukela umbuso engaphumelelanga ngo-1989, 2015, nango-2023.https://www.britannica.com/place/Burkina-Fasohttps://www.bbc.com/news/world-africa-13072774

 Iinkomba 

Mkhakha:Iinarha zephasi